Publication: Magyar Közlöny
Issue: MK-2002-108 (Year: 2002, Number: 108)
Era: 1990-2004
Section: a 71/2002. (VIII. 15.) FVM rendelethez
Paragraph Index: 875

4. A fertõtlenítés végrehajtása 4.1. Az ember és környezetének fertõtlenítése Testfelület, textil, bõr, lakás, szociális helyiségek fertõtlenítése kizárólag az erre a célra az ÁNTSZ OTH által engedélyezett készítményekkel, az elõírt módon végezhetõ. 4.1.1. Ragadós száj- és körömfájás vírusának elpusztítására használhatók kézfertõtlenítéshez és fertõtlenítõ mosakodáshoz (fürdés, tusolás) alkalmával: — Bórsavoldat 2%-os, benne Nitrogenol (1,0%-ban) detergensként 3 percig — Tejsavoldat 2,0%-os 3 percig — Ecetsavoldat 2,0%-os 4 percig — Citromsavoldat 0,4%-os — Jodofor oldat 1,0%-os — Nátrium metaszilikát 1%-os oldata 4.1.2. Személyi fertõtlenítés végrehajtása: — alapos, szappannal történõ mosakodás, — testfelület leöblítése, — fertõtlenítés, — a testfelület leöblítése. 4.1.3. Bõrlábbeli, egyéb bõrbõl készült termék: — 1%-os jodofor oldattal lemosás. 4.1.4. Textilruha pH 6 alatti savas közegben végzett 60 ˚C feletti 30 perces hõkezeléssel sterilizálható. Vászon fehérnemût 1—2%-os szódaoldatban 30 percig kell fõzni. 4.1.5. Mûanyag holmikat 2%-os jodofor oldatban 2 órán keresztül kell áztatni, majd lúgos vízben kell öblíteni. 4.1.6. Gumiruhát, -csizmát és -eszközöket 3%-os klórlúgoldattal kell le-, illetve kimosni, majd vízzel öblíteni. 4.1.7. Iratanyagok (levelek) forró vasalóval fertõtleníthetõk. 4.1.8. Lakások, irodahelyiségek, laboratóriumok levegõjének fertõtlenítésére 25 g/légm3 formalint kell ködszerûen kipermetezni, vagy oxidálószerrel (káliumpermanganát), illetve hõvel (melegítés) kell a formaldehid gázt felszabadítani. A helyiség hõmérsékletének a fertõtlenítés alatt 15 ˚C felett kell lenni. Formaldehid gáz felszabadításra oxidálószerrel 100 m3 térfogat fertõtlenítéséhez szükséges: 1000 ml víz 1000 ml formalin 660 g káliumpermanganát A gáz felszabadítását széles szájú edényben (veder) kell végezni, a behelyezés sorrendje a fenti. A gáz felszabadítását követõen a helyiséget legalább 10 óra idõtartamra zárni kell, letelte után lehet szellõztetni. 4.2. Az állatok testfelületének fertõtlenítése Az állatok testfelületén a száj- és körömfájás vírusának elpusztítására a 2. pontban felsorolt pH 4 alatti tartományú savas fertõtlenítõszerek használhatók. 4.3. Az állattartási épületek és környezetük fertõtlenítése A szigorított fertõtlenítés végrehajtásának sorrendje: — az épület áramtalanítása; — az épület belsõ terének portalanítása a hatósági állatorvos által elõírt nemû és koncentrációjú fertõtlenítõ oldattal; — a portalanítás mellett, a fertõtlenítõ oldattal a technológiai berendezéseket le kell mosni, a trágyát el kell áztatni; — a technológiai berendezéseket ki kell hordani; — a trágyát ki kell hordani, a telep területén szarvasba kell rakni, le kell fertõtleníteni, földdel le kell takarni; — gépi és kézi eszközökkel az épület fizikai takarítását el kell végezni, a takarításnak az épület belsõ légterén kívül ki kell terjedni a padlástérre és a trágyacsatornára is; — az épület belsõ mosását magas nyomású vízsugárral kell elvégezni; — a nem tisztítható fából készült berendezéseket el kell égetni; — az agyagpadozatot 10 cm mélységben fel kell szedni; — a vízáteresztõ padlóburkolatot fel kell szedni; — kifutók, karámok takarítása, mosása; — az épületen kívül megtisztított berendezések visszahordása; — az épület belsõ terének, padlásterének, trágyacsatornájának fertõtlenítése a betegségre meghatározott nemû és koncentrációjú magasnyomású (10—20 bar) berendezéssel kijuttatott fertõtlenítõszerrel; — az épület zárása; — az épület külsõ felületének, környezetének, utaknak a fertõtlenítése; — bejelentési kötelezettség alá tartozó fertõzõ állatbetegség esetén fertõtleníteni kell mindazokat a helyeket és helyiségeket, ahol beteg, betegségre gyanús állat megfor- 2002/108. szám dult, tartózkodott, elhullott vagy levágták, illetve leölték, ahova az állat terméke eljutott. Fertõtleníteni kell azon személyeket, illetve tartózkodási helyüket, akik a fertõzött, fertõzöttségre gyanús állatokkal vagy termékeikkel kapcsolatba kerültek. 4.4. Jármûvek, állatrakodó helyek fertõtlenítése Az állat, alom, takarmány és trágyalé szállítására használt gépkocsit, vasúti kocsit, repülõgép- vagy hajórekeszt és egyéb jármûvet, továbbá ezek felszerelését a következõk szerint kell tisztítani és fertõtleníteni:

Source: https://magyarkozlony.hu/hivatalos-lapok/d5d58498e1ab7841b427cb4caa66f7af7beea701/dokumentumok/6238aa8868606e1794f1b737427f72033d8f51a4/letoltes